|  |  |
| --- | --- |
| REPUBLIKA SLOVENIJA   **MINISTRSTVO ZA GOSPODARSTVO, TURIZEM IN ŠPORT**  Kotnikova ulica 5  1000 Ljubljana  Slovenija  [gp.mgts@gov.si](mailto:gp.mgts@gov.si) | |
| Številka: 6716-14/2024/8 | |
| Ljubljana, 9. 12. 2024 | |
|  | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA:** **Soglasje Vlade Republike Slovenije Košarkarski zvezi Slovenije za predložitev kandidature za organizacijo ter morebitno sofinanciranje ene skupine rednega dela Evropskega prvenstva v košarki 2029 za moške v Ljubljani – predlog za obravnavo** | | | |
| **1. Predlog sklepov vlade:** | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in v skladu z 10. točko 74. člena, drugo alinejo 4. točke prvega odstavka 75. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B) je Vlada Republike Slovenije na … seji pod točko …, dne … sprejela naslednji    SKLEP   1. Vlada Republike Slovenije daje Košarkarski zvezi Slovenije soglasje za vložitev kandidature za organizacijo ene skupine rednega dela Evropskega prvenstva v košarki 2029 za moške v Ljubljani. 2. Košarkarska zveza Slovenije je dolžna ministrstvo, pristojno za šport, najkasneje do 15. novembra v letu pred prireditvijo obvestiti o tem, ali je pri Mednarodni košarkarski organizaciji FIBA pridobila pravice za organizacijo prireditve iz prejšnje točke. Hkrati z obvestilom je Košarkarska zveza Slovenije dolžna ministrstvu, pristojnemu za šport, predložiti tudi končno študijo o organizaciji in financiranju prireditve iz prejšnje točke. 3. Vlada Republike Slovenije daje Košarkarski zvezi Slovenije soglasje za sofinanciranje organizacije ene skupine rednega dela Evropskega prvenstva v košarki 2029 za moške v Ljubljani. Sofinanciranje se izvede v letu 2029 skladno z letnim programom športa v Republiki Sloveniji in na podlagi pravilnika iz drugega odstavka 16. člena Zakona o športu.   Barbara Kolenko Helbl  generalna sekretarka  Sklep prejmejo:   * Košarkarska zveza Slovenije, Leskoškova 12, 1000 Ljubljana, * Ministrstvo za gospodarstvo, turizem in šport, * Ministrstvo za finance, * Ministrstvo za notranje zadeve, * Urad vlade RS za komuniciranje. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * mag. Dejan Plastovski, generalni direktor Direktorata za šport, * Petra Tramte, vodja Sektorja za razvoj in programe športa, Direktorat za šport | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| **/** | | | |
| **5. Kratek povzetek gradiva:** | | | |
| Košarkarska zveza Slovenije, Leskoškova 12, 1000 Ljubljana, prosi za izdajo soglasja Vlade Republike Slovenije za predložitev kandidature Mednarodni košarkarski organizaciji FIBA (v nadaljevanju: FIBA) za organizacijo ene skupine rednega dela Evropskega prvenstva v košarki 2029 za moške v Ljubljani. V skladu z drugo alinejo 4. točke prvega odstavka 75. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B), morajo kandidati za organizacijo velikih mednarodnih športnih prireditev v Republiki Sloveniji pred vložitvijo kandidature za evropska prvenstva pri mednarodni športni zvezi pridobiti soglasje Vlade Republike Slovenije za kandidaturo ter soglasje za morebitno sofinanciranje iz državnih sredstev. Z vlogo zveze se je na 19. dopisni seji dne 22. 11. 2024 seznanil Strokovni svet Republike Slovenije za šport in podal pozitivno mnenje k vlogi za organizacijo ene skupine rednega dela Evropskega prvenstva v košarki 2029 za moške, ki bi potekalo v Ljubljani. Na podlagi sklepa Vlade Republike Slovenije bo Košarkarska zveza Slovenije lahko zaprosila za organizacijo ene skupine rednega dela evropskega prvenstva pri FIBA ter v primeru odobrene organizacije tudi kandidirala na javnem razpisu v letu 2029 za sofinanciranje organizacije v okviru sofinanciranja izvajanja letnega programa športa na državni ravni skladno s 116. in 117. členom Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23 in 6/24). | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| **II. Finančne posledice za državni proračun** | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| **SKUPAJ** | | | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| **SKUPAJ** | | |  | | |  | | |
| **OBRAZLOŽITEV:** | | | | | | | | |
| **7.b Predstavitev ocene finančnih posledic pod 40.000 EUR:** | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | |
| Gradivo je bilo poslano v mnenje:  - Skupnosti občin Slovenije SOS: NE  - Združenju občin Slovenije ZOS: NE  - Združenju mestnih občin Slovenije ZMOS: NE | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
| V skladu s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/141, 164/20, 35/21, 51/21 in 114/21) se javnosti ne povabi k sodelovanju pri pripravi predloga sklepa, zato gradivo ni bilo predhodno objavljeno na spletni strani predlagatelja. | | | | | | | | |
|  | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | NE | |
| **11. Gradivo je uvrščeno v delovni program vlade:** | | | | | | | NE | |
| mag. Dejan Židan  državni sekretar | | | | | | | | |
| Priloge:   1. predlog sklepa Vlade Republike Slovenije o soglasju, 2. obrazložitev, 3. vloga za izdajo soglasja s študijo o izvedljivosti in finančnim okvirom, 4. sklep Strokovnega sveta Republike Slovenije za šport. | | | | | | | | |

Priloga 1

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in v skladu z 10. točko 74. člena, drugo alinejo 4. točke prvega odstavka 75. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B) je Vlada Republike Slovenije na … seji pod točko …, dne … sprejela naslednji

SKLEP

1. Vlada Republike Slovenije daje Košarkarski zvezi Slovenije soglasje za vložitev kandidature za organizacijo ene skupine rednega dela Evropskega prvenstva v košarki 2029 za moške v Ljubljani.
2. Košarkarska zveza Slovenije je dolžna ministrstvo, pristojno za šport, najkasneje do 15. novembra v letu pred prireditvijo obvestiti o tem, ali je pri Mednarodni košarkarski organizaciji FIBA pridobila pravice za organizacijo prireditve iz prejšnje točke. Hkrati z obvestilom je Košarkarska zveza Slovenije dolžna ministrstvu, pristojnemu za šport, predložiti tudi končno študijo o organizaciji in financiranju prireditve iz prejšnje točke.
3. Vlada Republike Slovenije daje Košarkarski zvezi Slovenije soglasje za sofinanciranje organizacije ene skupine rednega dela Evropskega prvenstva v košarki 2029 za moške v Ljubljani. Sofinanciranje se izvede v letu 2029 skladno z letnim programom športa v Republiki Sloveniji in na podlagi pravilnika iz drugega odstavka 16. člena Zakona o športu.

Barbara Kolenko Helbl

generalna sekretarka

Sklep prejmejo:

* Košarkarska zveza Slovenije, Leskoškova 12, 1000 Ljubljana,
* Ministrstvo za gospodarstvo, turizem in šport,
* Ministrstvo za finance,
* Ministrstvo za notranje zadeve,
* Urad vlade RS za komuniciranje.

Priloga 2

**OBRAZLOŽITEV**

Košarkarska zveza Slovenije (v nadaljnjem besedilu: KZS) je v skladu s 75. členom Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B; v nadaljevanju: ZŠpo-1) in na podlagi Sklepa o postopku za kandidiranje in organiziranje velikih športnih prireditev v Republiki Sloveniji (Uradni list RS št. 64/93, 22/98 – ZSpo in 29/17 – ZŠpo-1; v nadaljevanju: Sklep o postopku za kandidiranje), ki se uporablja na podlagi 7. točke drugega odstavka 99. člena ZŠpo-1, dne 23. 10. 2024 predložila vlogo za izdajo soglasja za kandidiranje za organizacijo velike mednarodne športne prireditve, ene skupine rednega dela Evropskega prvenstva v košarki 2029 za moške, ki bi potekalo predvidoma konec avgusta in v prvi polovici septembra 2029 v Ljubljani. KZS je dne 12. in 13. 11. 2024 dopolnila vlogo. Iz vsebine vloge in dopolnitev izhaja tudi prošnja za izdajo soglasja za sofinanciranje iz državnih sredstev.

Vlagatelj je skladno s 75. členom ZŠpo-1 priložil vso potrebno dokumentacijo.

KZS bi organizirala eno skupino rednega dela Evropskega prvenstva v košarki 2029 za moške v članski kategoriji v Ljubljani. Prireditev v organizaciji KZS bi potekala predvidoma konec avgusta in v prvi polovici septembra 2029 v Ljubljani. KZS je že uspešno organizirala in izvedla kar nekaj prvenstev pod okriljem Mednarodne košarkarske organizacije FIBA (v nadaljevanju: FIBA). Zadnje, 41. evropsko prvenstvo, je bilo izvedeno v okviru skupne organizacije Češke, Gruzije, Italije in Nemčije v septembru leta 2022.

Tekmovalni dosežki moške članske reprezentance na zadnjih treh evropskih prvenstvih:

* Evropsko prvenstvo 2015: 9. - 16. mesto izmed 24 reprezentanc, 6 tekem, 3 zmage in 3 porazi;
* Evropsko prvenstvo 2017: 1. mesto izmed 24 reprezentanc, 9 tekem, 9 zmag;
* Evropsko prvenstvo 2022: 6. mesto izmed 24 reprezentanc, 7 tekem, 5 zmag in 2 poraza.

Največji uspeh je moška članska reprezentanca dosegla leta 2017 z zmago in naslovom evropskih prvakov v Carigradu, za kar je na Dan državnosti leta 2018 prejela zlati red za zasluge. Realni in pričakovani tekmovalni cilj na evropskem prvenstvu v letu 2029 je nastop na polfinalni tekmi in možnost vključitve v tekme za medalje.

FIBA združuje 213 nacionalnih košarkarskih zvez z vsega sveta. FIBA organizira in nadzira mednarodna tekmovanja, med drugim FIBA svetovni pokal v košarki, FIBA svetovni pokal v ženski košarki in olimpijski košarkarski turnir. Za organizacijo in nadzor evropskega prvenstva v košarki pa skrbi evropska kontinentalna konfederacija, oziroma cona pod okriljem Mednarodne košarkarske zveze, ki se imenuje FIBA EUROPE. FIBA EUROPE pod svojim okriljem združuje 50 nacionalnih (evropskih) košarkarskih zvez.

V Sloveniji se na 15 tekmah (od tega bi pet tekem odigrala slovenska reprezentanca) pričakuje 80.000 obiskovalcev, od tega 10.000 tujih in 70.000 domačih. Organizacija tako velikega in odmevnega športnega tekmovanja prinaša košarki, športu, gospodarstvu in tudi državi pozitivne učinke na več ravneh, in sicer:

* direktna uvrstitev na evropsko prvenstvo leta 2029 in s tem možnost, da se reprezentanci brez rezultatskega pritiska zagotovi maksimalno kvalitetne pogoje v obdobju dveh let za pripravo na ponovni vrhunski nastop, tokrat pred domačimi gledalci;
* z organizacijo tako velikega športnega dogodka na domačih tleh bi mlade in bodoče uspešne športnike/športnice še dodatno navdušili k športnemu udejstvovanju;
* organizacija evropskega prvenstva v košarki bi prinesla tudi pozitiven (ekonomski) učinek na gospodarski, turistični in športni ravni.

Organizator ocenjuje, da prireditev ne bi imela negativnih vplivov na stanje varnosti prometa, javnega reda in miru. Ocenjuje se, da je varnost aktivnih udeležencev prvenstva, njihovih spremljevalcev, novinarjev in medijev ter seveda tudi gledalcev oz. navijačev iz Slovenije in tujine, mogoče zagotoviti z običajnimi postopki in ravnjo varovanja prireditve.

S kandidaturo se je skladno z drugo alinejo 4. točke prvega odstavka 75. člena ZŠpo-1 seznanil Strokovni svet Republike Slovenije za šport in na 19. dopisni seji dne 22. 11. 2024 in sprejel sklep:

*»Sklep 19d/96:*

*Strokovni svet RS za šport daje pozitivno mnenje k vlogi za organizacijo velike mednarodne športne prireditve v Republiki Sloveniji, in sicer za eno skupino rednega dela Evropskega prvenstva v košarki 2029 za moške, ki bi potekalo v Ljubljani.«.*

Pri odločanju o soglasju h kandidaturi za organizacijo je Vlada Republike Slovenije upoštevala tudi načela iz V. točke Sklepa o postopku za kandidiranje, ter ugotovila:

* da bo organizacija prireditve prispevala k razvoja in širjenja športa oziroma športne panoge v državi,
* da je prireditev zanimiva za neposredne TV in radijske prenose ter druge medije in za gledalce,
* da je prireditev tržno zanimiva,
* da prireditev vpliva na uveljavljanja slovenskega športa in slovenske države,
* da ima športna panoga organizacijsko in tekmovalno tradicijo v Sloveniji in
* da obstaja možnost uvrstitve slovenskih športnikov v prvo tretjino razvrščenih.

Iz vloge KZS namreč izhaja, da bo organizacija tako velikega športnega dogodka na domačih tleh mlade in bodoče uspešne športnike/športnice še dodatno navdušila k športnemu udejstvovanju. Prireditev je zanimiva za gledalce, saj se v Sloveniji na 15 tekmah pričakuje 80.000 obiskovalcev. Z medijsko pokritostjo izvedbe tako odmevnega tekmovanja kot je evropsko prvenstvo v košarki, se prispeva k uveljavljanju Slovenije kot športno uspešne države in družbe in potrjuje tržno zanimivost prireditve. Košarkarska zveza Slovenije se lahko pohvali, da je v zadnjih letih že uspešno organizirala ter izvedla kar nekaj prvenstev pod okriljem Mednarodne košarkarske organizacije FIBA. Moška članska reprezentanca je največji uspeh dosegla leta 2017 z zmago in naslovom evropskih prvakov v Carigradu. Realni in pričakovani tekmovalni cilj na evropskem prvenstvu v letu 2029 je nastop na polfinalni tekmi in možnost vključitve v tekme za medalje.

Velike mednarodne športne prireditve se sofinancirajo skladno z letnim programom športa na državni ravni za posamezno koledarsko leto na podlagi Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23 in 6/24; v nadaljnjem besedilu: Pravilnik). 17. člen ZŠpo-1 določa, da se postopek sofinanciranja organizacije velikih športnih prireditev kot dela letnega programa športa na državni ravni izvede kot javni razpis. Pravilnik v 117. členu določa soglasje vlade za sofinanciranje kot pogoj za dodelitev sredstev na javnem razpisu za sofinanciranje športnih prireditev v okviru letnega programa športa na državni ravni. V skladu z navedenim Vlada Republike Slovenije daje Košarkarski zvezi Slovenije soglasje za sofinanciranje organizacije ene skupine rednega dela Evropskega prvenstva v košarki 2029 za moške v Ljubljani. Sofinanciranje se izvede v letu 2029 skladno z letnim programom športa v Republiki Sloveniji in na podlagi pravilnika iz drugega odstavka 16. člena ZŠpo-1.